દુનિયાભરમાં જેના કરોડો ચાહકો છે અને જેની એક ઝલક મેળવવા માટે લોકો આતુર રહે છે તેવો એક્ટર ક્રિસ હેમ્સવર્થ અમદાવાદનો અતિથિ બન્યો છે! ક્રિસ સૌથી વધારે તો તેના કેરેક્ટર થોર માટે આખી દુનિયામાં જાણીતો છે. તે થોર સિરિઝની ફિલ્મ્સમાં તો જોવા મળ્યો જ હતો. સાથે તેણે 2012માં આવેલી ‘એવેન્જર્સ', 2015ની ‘એવેન્જર્સ : એજ ઓફ અલ્ટ્રોન', 2016ની ‘ડોક્ટર સ્ટ્રેન્જ' અને 2018ની ‘એવેન્જર્સ : ઇન્ફિનિટી વોર'માં પણ થોર તરીકેની ભૂમિકા ભજવી હતી. અમદાવાદમાં તેનું આ રોકાણ ખૂબ જ સીક્રેટ રાખવામાં આવ્યું છે. તે હજી અમદાવાદમાં જ છે.